armvectores/hy_wikipedia_2023 huggingface dataset:
Անձի հոգեբանություն

Անձի հոգեբանություն, ուսումնասիրման գործում մեծ աշխատանք է կատարել Բ. Գ. Անանևը։ Անհատ հասկացությունը կենսաբանական է և օգտագործվում է որպես ինքնուրույնաբար գոյություն ունեցող ցանկացած օրգանիզմ։ Մարդկային անհատի կառուցվածքի մեջ մտնում են մարմնային, նեյրոդինամիկ, տարիքային և սեռային գծեր, օրգանական պահանջմունքները, խառնվածքը, ընդունակությունները, բնածին նախադրյալները։
Անձ կամ անձնավորություն ասելով նկատի ունենք մարդկային այն անհատին, որն ունի գիտակցություն, ինքնագիտակցություն, սոցիալական որոշակի դերեր, ակտիվ հաղորդակցման մեջ է գտնվում հասարակության անդամների, խմբերի, մշակույթի հետ, որը ունի մեծաթիվ անձնային հատկությունների համակարգ։
Անհատականությունը անձի առանձնահատուկ և անկրկնելի, անհատական գծերի միայն իրեն հատուկ ամբողջությունը։ Անհատականություն ձեռք բերելու համար անհատը օնտոգենետիկ սոցիալականացման շնորհիվ պետք է դառնա անձ։ Անհատականություն ունենալով մարդը հոգեբանորեն որոշ չափով անկրկնելի է (անհատ-անբաժան, անհատելի)։


== Անձի ձևավորում ==
Անձի ձևավորման գործում մեծ դեր ունի սոցիալական դերը (ստատուսը) հասարակության մեջ։
Սոցիալական դերը որոշակի պայմաններում վարքի կրկնվող կայունացած ձևերի ամբողջություն է, որը համապատասխանում է տվյալ հասարակական միջավայրում անձի գրաված դիրքին։


=== Անձի ակտիվությունը և պահանջմունքները ===
Անձի ակտիվության աղբյուրների բացահայտումը հոգեբանության կարևոր խնդիրներից է։ Անձի ակտիվության մասին գաղափարը կապվում է Զ. Ֆրեյդի հայացքների հետ։ Ֆրեյդը այն համարում է կենդանական նախնիներից որպես ժառանգություն սոտացած բնազդային մղումները, սեռական և ինքնապաշտպանական բնազդները։ Սակայն հասարակությունը ըստ Ֆրեյդի սահմանափակում է այդ բնազդների դրսևորումը, «ցենզոտայի է ենթարկում դրանք և ստիպում մարդուն սահմանափակել,արգելել և ճնշել»։ Այն բնազդային հակումները դուրս են մնում անձի գիտակցական կյանքից, որպես ամոթալի, անթույլատրելի և վարկաբեկող երևույթներ անցնում են ենթագիտակցական ոլորտ։ Այդ բնազդները «ծածուկ» շարունակում են ազդել մարդկանց վրա, ղեկավարում են նրանց վարքը և հանդիսանում են մարդկային անձնավորության ակտիվության իսկական պատճառները։


=== Անձի զարգացման հոգեբանական տեսությունները և ուղղությունները ===
Հոգեբանության մեջ հայտնի են հետևյալ տեսությունները.

Ֆրոյդ-Ֆրեյդիզմ, որը անձի ձևավորման շարժիչ ուժ է համարում մղումները (հոգեկան եռանդը-լիբիդոն)
Կ. Գ. Յունգը կարևորում է անձի ֆուկցիաները.
1) զգայական
2) ինտուիտիվ (էքստրավերտներ և ինտրովերտներ, կոլեկտիվ անգիտակցականի հետքեր)
Ալֆրեդ Ադլերը կարևորում է սոցիալական ազդեցությունը (թերարժեքության բարդույթ)
Անձի մարդասիրական տեսությունը` Կարլ Ռոջերս, Աբրահամ Մասլոու
Անձի բիհևիորալ տեսությունը՝ Սքիններ, Բանդուրա
Անձի դիսպոզիցիոն տեսությունը՝ Գորդոն Օլփորտ, Հանս Այզենկ


== Գրականություն ==
«Ընդհանուր հոգեբանություն» Ա.Վ.Պետրովսկու խմբագրությամբ։ Երևան;1997։
150 миллиардов шагов

150 миллиардов шагов (հայ.՝ 150 միլիարդ քայլ), չորրորդ ստուդիական ալբոմը ռուսական Tequilajazzz ռոք խմբի կողմից։ Հրատարակվել է 1999 թվականին։ Ալբոմի ձայնագրումը սկսվել է 1999 թվականին։ 2009 թվականին թողարկվել է Թողարկվել է երկու տեսահոլովակ՝ Այնպես ինչպես ես, Ես այստեղ չեմ։


== Ձայնագրման մասնակիցները ==
Եվգենի Ֆյոդորով - բաս, վոկալ, կիթառ,
Ալեքսանդր Վորոնով - բարաբան, բեկ վոկալ
Կոնստանտին Ֆյոդորով - կիթառ, վոկալ, ստեղնաշարային գորոծիքներ
Օլեգ Բարանով - կիթառ (4, 7)
Անդրեյ Ալյակրինսկի - կիթառ (2)


== Ծանոթագրություններ ==


== Արտաքին հղումներ ==
«150 миллиардов шагов» ալբոմը Tequilajazzz կայքում Archived 2014-02-19 at the Wayback Machine.
«150 миллиардов шагов» ալբոմը discogs.com կայքում
Մարզասրահ

Մարզասրահ (այլ անվանումներ՝ ֆիթնես ակումբ, ֆիթնես կենտրոն, սպա), մարզական փակ կառույց, որը համախմբում է մարզումների և ցուցադրումների համար անհրաժեշտ սրահները, հաճախ նաև հանդիսատեղեր։
Մարզասրահներ կառուցվել են դեռևս անտիկ աշխարհում, պալեստրա, գիմնասիոն (Հունաստան), կրկես, ամֆիթատրոն, թերմեր (Հռոմ)։
Միջնադարում մարզասրահի նոր տիպ չի ստեղծվել։ Օլիմպիական խաղերը վերսկսելու կապակցությամբ (1896) աշխուժացել է մարզասրահների շինարարությունը։
Հին Հայաստանում կառուցված մարզասրահները չեն պահպանվել, սակայն մատենագրական տեղեկությունները վկայում են, որ Հայաստանում եղել են ոչ միայն բաց մարզասպարեզներ, այլև փակ մրցարանմարզարաններ, գլխավորապես գահանիստ քաղաքներում, ուր համակարգված կերպով կազմակերպվել են մրցումներ։ Մարզասրահների շինարարությունը մեծ ծավալ է ստացել Խորհրդային Հայաստանում՝ կառուցվել են շուրջ 235 մարզասրահներ։
Ազիկ Վերին (այլ կիրառումներ)

Ազիկ Վերին, կարող է վերաբերել՝

Ազիկ Վերին - գյուղ Արևմտյան Հայաստանում, Դիարբեքիրի վիլայեթի Բշերիկի գավառակում
Ազիկ Վերին - գյուղ Արևմտյան Հայաստանում, Վանի վիլայեթի Արճեշի գավառում
Դալայնոր

Դալայնորը (չինարեն՝ 又名達賚湖, մոնղ.՝ Далай нуур), կամ Հուլուն Նուրը (չինարեն՝ 呼倫湖), լիճ է Չինաստանի հյուսիսային մասում, Մոնղոլիայի հետ սահմանի վրա։ Լիճը գտնվում է 539 մ բարձրության վրա։ Լճի տարածքը մոտ 1100 քառ. կմ է, իսկ խորությունը՝ 6-9 մ։ Սնվում է Կերուլեն և Օրչուն Գոլ գետերի ջրերով։


== Անվանում ==
Լճի անվանումը մոնղոլերեն է, բառացի նշանակում է «սրբազան լիճ»։ Կազմված է դալայ «սրբազան» և «նոր» բառերից։ Չինարեն կոչվում է «Հուլունչի»։


== Ծանոթագրություններ ==
Huawei Mate X

Huawei Mate X, Անդրոիդի հիման վրա ստեղծված ծալվող սմարթֆոն մշակված Huawei ընկերության կողմից։ Այն ցուցադրվեց 2019 թվականի փետրվարի 25-ին MWC 2019-ի շրջանակում, և պաշտոնապես հայտարարվեց, որ սմարթֆոնը վաճառքի դուրս կգա 2019 թվականի հունիսին, սակայն թողարկումը հետաձգվեց։ Հետաձգելով ընկերությունը սկսեց ավելի մանրակրկիտ փորձարկել սմարթֆոնի էկրանը, հիմնվելով Samsung Galaxy Fold-ի օգտատերերի ակնարկների վրա։ Mate X-ը Չինաստանում վաճառքի հանվեց 2019 թվականի նոյեմբերին։ Միջազգային տարբերակի թողարկման ամսաթիվը մնում է անհայտ։


== Հատկություններ ==
Mate X-ը ունի 8 դյույմանոց OLED էկրան, որը ծալելու արդյունքում առաջանում է 6,6 դյույմ անկյունագծով հիմնական էկրան և հետևի 6,38 դյույմանոց հետևի էկրան։ Էկրանը պատված է պլաստիկով և ֆիքսվում է հատուկ ստեղնի միջոցով։ Նրանում օգտագործվում է Kirin 980 պրոցեսսոր, այն օժտված է 8 ԳԲ օպերատիվ և 512 ԳԲ ներքին հիշողությամբ։ Վերջինս կարող է ընդլայնվել 256 ԳԲ-ով, Huawei կողմից թողարկված Nano Memory-ի սարքով։ Սմարթֆոնը ունի երկու մարտկոց, որոնք գտնվում է սմարթֆոների երկու մասերում, ընդհանուր ծավալը կազմում է 4500 մԱ/ժամ և կարող է արագ լիցքավորվել։ Mate X-ի աջ կողմում կա վահանակ, որի հետևի մասում են տեղակայված չորս տեսախցիկները և լույս, իսկ ձախ մասում է գտնվում միացման ստեղնը, որը նաև ծառայում է ինչպես մատնահետքի սենսոր և ներքևի վահանակը որտեղ էլ տեղակայված է USB-C-ին։ Տեսախցիկները իրենցից ներկայացնում են 40 ՄՓ-անոց հիմնական օբյեկտիվ, 16 ՄՓ-անոց լայնշերտ օբյեկտիվ և 8 ՄՓ-անոց տելֆոտոի համար նախատեսված ոսպնյակ և ժամանակի թռիչքային սենսոր։ Կողային վահանակը երկու անգամ հաստ է սմարթֆոնից, ինչը հեռախոսը ձեռքին բռնելը դարձնում է ավելի հեշտ։ Ի տարբերություն Galaxy Fold-ի, սմարթֆոնը ստանդարտ ներկայացվում է 5G ցանցի հնարավորությամբ։
Mate X-ը աշխատում է Android 9.0 "Pie" օպերացիոն համակարգով։


== Հղումներ ==
Պաշտոնական կայք
«Huawei Mate X – Full phone specifications»։ gsmArena 


== Ծանոթագրություններ ==
Լոպուշնոե (գյուղ, Իզյասլավի շրջան)

Անվան այլ կիրառումների համար տե՛ս՝ ԼոպուշնոեԼոպուշնոե (ուկրաիներեն՝ Лопушне), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Լոպուշնոե գյուղում բնակվում էր 112 մարդ։ Բնակավայրը զբաղեցնում է 0,37 կմ² տարածք։ Բնակչության խտությունը կազմում էր 302,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պետրովսկոե (գյուղ, Արտյոմովսկի շրջան)

Անվան այլ կիրառումների համար տե՛ս՝ ՊետրովսկոեՊետրովսկոե (ուկրաիներեն՝ Петрівське), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Պետրովսկոե գյուղում բնակվում էր 16 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրոգրես (Սոչիի քաղաքային օկրուգ)

Անվան այլ կիրառումների համար տե՛ս՝ ՊրոգրեսՊրոգրես (ռուս.` Прогресс), գյուղ Ռուսաստանի Դաշնության Կրասնոդարի երկրամասի Մեծ Սոչիի Խոստայի շրջանում, Մացեստա և Ագուրա գետերի միջագետքում։ Գտնվում է Սոչիի կենտրոնից 8 կմ արևելք, ծովի մակարդակից 280 մ բարձրության վրա։


== Բնակչությունը ==
Համաձայն 2010 թվականի տվյալների, գյուղն ուներ 1608 բնակիչ, հիմնականում հայեր և ռուսներ։ Հայերը կազմում են մեծամասնություն։


== Պատմական ակնարկ ==
Գյուղը հիմնադրել են Տրապիզոնի շրջակայքի գյուղերից եկած հայերը` 1890 թվականին։ Նախկինում կոչվել է Դը-Սիմոն, ազգությամբ ֆրանսիացի, ռուսական բանակի փոխգնդապետ Ֆրանց Դը Սիմոնի անունով։


== Ծանոթագրություններ ==


== Արտաքին հղումներ ==
Դը-Սիմոն գյուղը(չաշխատող հղում)
Անցյալի էջեր
Ֆրանց Դը Սիմոն
Սիլվաներ

Սիլվաները (գերմ.՝ Silvaner կամ Sylvaner) սպիտակ խաղողի տեսակ է։ Այս խաղողի մասին դեռևս տեղեկություններ է տվել պատմիչ Պլինիոս Ավագը մ.թ. 1-ին դարում։ 17-րդ դարի կեսերին սիլվաները արտահանվում էր Արևմտյան Եվրոպա հատկապես Ռումինիայի Տրանսիլվանիա երկրամասից։ Իսկ ներկայումս սիլվաների խոշոր արտահանողն ամբողջ աշխարհում համարվում է Գերմանիան և Էլզասը։ 2009 թվականին Գերմանիայում նշվեց սիլվաների օգտագործման 350-ամյակը։
Սեն Ժյուսթ (Էն)

Սեն Ժյուսթ  (ֆր.՝ Saint-Just), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Ամբերյո Բյուժե կանտոնի կազմի մեջ։ Պերոնի շրջանի Բուրկ ան Բրես նահանգում։
Կոմունայի կոդը՝ 01369։


== Աշխարհագրություն ==
Կոմունան Փարիզ քաղաքից գտնվում է 370 կմ հարավ-արևելք, դեպի հյուսիս-արևելք՝ Լիոն քաղաք, 60 կմ է և 5 կմ արևմուտք Բուրկ ան Բրեսից։


== Կլիմա ==
Կլիման կիսախոնավ է, ձմռանը ցուրտ է իսկ ամռանը տաք։ Կոմունայում անձրևներ հաճախ են լինում, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 881 մարդ։


== Վարչակազմ ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 614 մարդկանցից 428-ը տնտեսապես ակտիվ են եղել, 186-ը `պասիվ (ակտիվության ցուցանիշը` 69,7% է, 1999 թվականին՝ 69,4%)։ 428 ակտիվ բնակիչներից աշխատել են 403-ը (212 տղամարդ, 191 կին), գործազուրկ է եղել 25 մարդ (11 տղամարդ և 14 կին)։ 186 պասիվներից 58 հոգի եղել են աշակերտ կամ ուսանող, 62-ը՝ թոշակառու, 66 պասիվ են եղել այլ պատճառներով։


== Պատկերասրահ ==

		


== Ծանոթագրություններ ==


== Արտաքին հղումներ ==
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
cassini.ehess.fr. Проверено 13 мая 2014
Ուսոլսկի շրջան (այլ կիրառումներ)

Ուսոլսկի շրջան, կարող է վերաբերել՝

Ուսոլսկի շրջան - մունիցիպալ շրջան Ռուսաստանի Դաշնության Իրկուտսկի մարզում
Ուսոլսկի շրջան - մունիցիպալ շրջան Ռուսաստանի Դաշնության Պերմի երկրամասում
Սեբյան

Սեբյան (անգլ.՝ Sabian), ծնծղաներ արտադրող համաշխարհային առաջատար ընկերություններից մեկն է, որ հիմնադրվել է 1981 թվականին Զիլճյան ընտանիքի անդամ Ռոբերտ Զիլճյանի կողմից։ Բացի ծնծղաներից արտադրում է նաև Եռանկյունիներ, հարվածային գործիքների փայտիկներ, ծնծղաների պատյաններ և պայուսակներ, փորձարարական փեդեր, և այլ աքսեսուարներ։


== Պատմություն ==
Ռոբերտ Զիլճյանը Ավետիս Զիլճյան Քոմփընի ընկերության հիմնադիր Ավետիս III Զիլճյանի որդին էր։ Ընտանեկան ավանդույթի համաձայն ընտանիքի հայրը ընկերությունը պետք է փոխանցեր ավագ որդուն՝ Արմանին։ 1979 թվականին Ավետիս Զիլճյանի մահվանից հետո, երբ Արման Զիլճյանը, որն այդ ժամանակ արդեն կազմակերպության նախագահն էր, ստանձնում է կազմակերպության տնօրենի պարտականությունները, ընտանեկան վեճ է բռնկվում նրա և Ռոբերտ Զիլճյանի միջև։ Ինչի արդյունքում, Ռոբերտը լքում է Զիլճյան ընկերությունը և Կանադայի Նյու Բրանսուիկ նահանգի Մեդուքտիք գյուղում հիմնում Սեբիան ընկերությունը։
Ռոբերտին բաժին է հասնում Զիլճյանների կանադական գործարանը, որտեղ թողարկվում էին Zildjian «K» մակնիշի ծնծղաները։ Սակայն Արմանը արգելում է նրան արտադրել «K» մակնիշի ծնծղաներ՝ պնդելով, որ այդ մակնիշը պետք է թողարկվի Միացյալ Նահանգներում, հայտնի թմբկահարներ Էլվինա Ջոնսի և Թոնի Ուիլյամսի մասնակցությամբ։
Ձեռք բերված համաձայնությամբ Ռոբերտը հրաժարվում էր օգտագործել Zildjian անվանումը և պնդել, թե իր արտադրած ծնծղաները չեն տարբերվում Zildjian ծնծղաներից։
Սեբյան և Զիլճյան ընկերությունների առճակատումը շարունակվում է ցայսօր և դրանք երկուսն էլ մտնում են ծնծղա արտադրող համաշխարհային առաջատար ընկերությունների ցանկի մեջ։
Ռոբերտ Զիլճյանը Սեբյան անվանումն ստեղծել է իր երեք զավակների՝ Սալիի, Էնդիի և Բիլի անունների առաջին տառերից և հայկական ազգանունների «յան» վերջնամասնիկից։
Այժմ ընկերության նախագահն է Ռոբերտի կրտսեր զավակը՝ Էնդի Զիլճյանը։
Սեբյանի տեղեկատվական համակարգերի մենեջեր Գրեգ Հարթի խոսքերով, երբ ինքը 1997 թվականին ընդունվել է Սեբյանում աշխատանքի, կազմակերպությունը տարեկան վաճառում էր մոտ 480 000 ծնծղա։ Վերջին տարիներին վաճառքի ծավալները հասել են մոտ 900 000-ի, իսկ ընկերության եկամուտը կրկնապատկվել է։


== Տես նաև ==
Ավետիս Զիլճյան Քոմփընի


== Ծանոթագրություններ ==
Աջայ Մալհոտրա

Աջայ Մալհոտրա (անգլ.՝ Ajai Malhotra, նոյեմբերի 21, 1953(1953-11-21), Նյու Դելի, Հնդկաստան), հնդիկ դիվանագետ, 2011 թվականից մինչև 2013 թվականը Ռուսաստանի Դաշնությունում զբաղեցրել է Հնդկաստանի դեսպանի պաշտոնը։


== Կենսագրություն ==


=== Վաղ տարիներ ===
Աջայ Մալհոտրան ծնվել է 1953 թվականի նոյեմբերի 21-ին Նյու Դելիում, Բրիտանական Հնդկաստան՝ գեներալ Օմ Պրակաշ Մալհոտրայի ընտանիքում։ Աջայը Հնդկաստանի տարածքում ավարտել է մի քանի ռազմական դպրոցներ, որոնցում թվում է եղել Դելիի Սուրբ Քսավիերի դպրոցը։ Տնտեսական կրթություն է ստացել Դելիի համալսարանում։ Համալսարանի Դելիի տնտեսական դպրոցում ստացել է տնտեսության արվեստների մագիստրոսի գիտական աստիճան։


=== Դիվանագիտական գործունեություն ===
1977 թվականին ծառայության է անցել Հնդկաստանի արտաքին գործերի նախարարությունում։ 1979 թվականից մինչև 1982 թվականը ծառայել է Նայրոբիում գտնվող Հնդկաստանի Գերագույն կոմիսարիատում։ 1982 թվականից մինչև 1985 թվականը Մոսկվայում Հնդկաստանի դեսպանատանը զբաղեցրել է երկրորդ, իսկ հետո՝ առաջին քարտուղարի պաշտոնները։ 1985 թվականին ընտրվել է Ժնևում Միացյալ ազգերի կազմակերպության Հնդկաստանի մշտական ներկայացուցչության անդամ։ Հիմնականում Աշխատանքի միջազգային կազմակերպության ազատության միավորման կոմիտեում ներկայացրել է Հնդկաստանը։ Այդ պաշտոնը լքել է 1989 թվականին։
1989 թվականին ընտրվել է Նյու Դելիում Հնդկաստանի արտաքին կապերի նախարարության Միացյալ ազգերի կազմակերպության դեպարտամենտի փոխքարտուղար։ Հետագայում ընտրվել է դեպարտամենտի տնօրեն և ծառայել մինչև 1993 թվականը։ 1993 թվականից մինչև 1996 թվականը կրկին ծառայության է անցել Ռուսաստանում Հնդկաստանի դեսպանատանը։ 1996 թվականին որպես տնօրեն վերադարձել է Հնդկաստանի արտաքին կապերի նախարարություն։ 1999 թվականից մինչև 2003 թվականն աշխատել է Միացյալ Նահանգներում Հնդկաստանի դեսպանատանը։ 2003 թվականից մինչև 2005 թվականը եղել է Ռումինիայում, Ալբանիայում և Մոլդովայում Հնդկաստանի դեսպան։ 2005 թվականից մինչև 2009 թվականը զբաղեցրել է Միացյալ ազգերի կազմակերպության Հնդկաստանի ներկայացուցչի տեղակալի պաշտոնը։ 2009 թվականից մինչև 2011 թվականը զբաղեցրել է Քուվեյթում Հնդկաստանի դեսպանի պաշտոնը, որից հետո, 2011 թվականին, նշանակվել է Ռուսաստանում Հնդկաստանի դեսպան՝ այդ պաշտոնում փոխարինելով Պրաբհատ Շուկլային։
Մալհոտրան համարվում է շրջակա միջավայր, կենսաբազմազանություն, կլիմայի փոփոխություն և միջազգային իրավունք թեմաներով հրապարակումների հեղինակ։ 2004 թվականին Մալհոտրան ռումական համալսարաններից մեկից ստացել է պատվավոր դոկտորի աստիճան։


== Ծանոթագրություններ ==


== Գրականություն ==
Malhotra Ajai (1997)։ Future Generations and International Law: Earthscan Law and Sustainable Development։ ISBN 1-317-97178-7 
Malhotra Ajai (2015)։ India-Russia-China: Is There a Case for Strategic Partnership?։ ISBN 9789384464653 
Malhotra Ajai (April–June 2016)։ «Climate Change: Tackling the Challenge Confronting India»։ Indian Foreign Affairs Journal 11: 124–138 


== Արտաքին հղումներ ==
Աջայ Մալհոտրայի Ֆեյսբուքում
Ценный партнер — интервью Аджая Малхотры «Российской газете»
Վարիկոնդ

Վարիկոնդ (անգլ.՝ varicond, variable — փոփոխական և cond(enser), կոնդենսատոր), սեգնետակերամիկական կոնդենսատոր, որի ունակության կախումը շրջադիրներին կիրառված էլեկտրական լարումից ունի խիստ արտահայտված ոչ գծային բնույթ։


== Ունակություն ==
Վարիկոնդի ունակության անվանական արժեքը 10 պֆ-ից մինչև 1 մկֆ է, իսկ առավելագույն և սկզբնական ունակությունների հարաբերությունը՝ 2-ից մինչև 20։


== Կիրառում ==
Վարիկոնդը կիրառում են հոսանքի և լարման պարամետրական կայունարարներում, հզորության և լարման ուժեղացուցիչներում, հաճախականությունների բազմապատկիչներում ու բաժանարարներում և այլուր։


== Տես նաև ==
Սեգնետաէլեկտրիկներ
Պոխվիստնևսկի շրջան

Պոխվիստնևսկի շրջան (ռուս.՝ Похвистневский район), մունիցիպալ շրջան Ռուսաստանի Դաշնության Սամարայի մարզում։
Ստեղծվել է 1929 թվականին։ Վարչական կենտրոնը՝ Պոխվիստնևո։


== Աշխարհագրություն ==
Շրջանի տարածքի մակերեսը կազմում է 2130 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 27985 մարդ։ Բնակչության խտությունը կազմում էր 13,14 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ուկրաինկա (գյուղ, Մալինի շրջան)

Անվան այլ կիրառումների համար տե՛ս՝ ՈւկրաինկաՈւկրաինկա (ուկրաիներեն՝ Українка), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1960 թվականին։
2001 թվականի տվյալներով Ուկրաինկա գյուղում բնակվում էր 931 մարդ։ Բնակավայրը զբաղեցնում է 4577 կմ² տարածք։ Բնակչության խտությունը կազմում էր 203,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիդեն

Վիդեն (ուկրաիներեն՝ Видень), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1832 թվականին։
2001 թվականի տվյալներով Վիդեն գյուղում բնակվում էր 79 մարդ։ Բնակավայրը զբաղեցնում է 0,481 կմ² տարածք։ Բնակչության խտությունը կազմում էր 164,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թյուրինգյան անտառ

Թյուրինգյան անտառ (գերմ.՝ Thüringer Wald), լեռնաշղթա Գերմանիայում։ Երկարությունը շուրջ 100 կմ է։ Բարձրությունը մինչև 982 մ (Բերբերգ լեռ)։


== Անվանում ==
Գերմաներեն անվանման հայերեն պատճենումն է։ «Թյուրինգյան» անվանումը ստացել է թյուրինգներ գերմանական ցեղախմբի անունից (այդ ցեղերը վաղ միջնադարում տարաբնակեցված են եղել այժմյան Գերմանիայի տարածքի հարավ֊արևմուտքում. այստեղից էլ այդ մասի Թյուրինգիա անվանումը։
Ցեղանունը ոմանք բացատրում են որպես «անվեհերներ», ոմանք՝ «քոչվորներ»։


== Ծանոթագրություններ ==
S/2006 S 1

S/2006 S 1, Սատուրնի անկանոն բնական արբանյակներից է, ունի հակադարձ շարժում։
Էմի Գրանտ

Էմի Գրանտ (անգլ.՝ Amy Grant, նոյեմբերի 25, 1960(1960-11-25), Օգաստա, Ջորջիա, ԱՄՆ), ամերիկացի երգչուհի, հեղինակ-կատարող, որին անվանում են «Ժամանակակից քրիստոնեական փոփ երաժշտության թագուհի»։
Նրա 1982 թվականի Age to Age ալբոմը դարձել է առաջին քրիստոնեական ալբոմը, որը վաճառքի շնորհիվ ստացել է պլատինե հավաստագիր և երգչուհուն բերել նրա առաջին «Գրեմմի» մրցանակը «Գոսպել ոճի լավագույն ժամանակակից ալբոմ» կատեգորիայում։
2003 թվականին Էմի Գրանտն ընդունվել է Գոսպելի փառքի սրահ։
2007 թվականի մայիսին երգչուհին վաճառել է 30 միլիոն ալբոմ, շահել 6 «Գրեմմի» և 21 «Dove» մրցանակ։ Երգչուհու ամենավաճառվող Heart in Motion ալբոմը 2008 թվականի դրությամբ վաճառվել է ավելի քան 5 միլիոն օրինակով։
2009 թվականի դրությամբ ապրում է Նեշվիլում իր ամուսնու՝ քանթրի-երաժիշտ և «Գրեմմի» մրցանակակիր Վինսեմ Գիլի հետ։ Նրանք ունեն հինգ երեխա։


== Ծանոթագրություններ ==


== Գրականություն ==
Michael Goldberg (1985)։ «Grant Wants To Put God On Pop Charts»։ Rolling Stone։ Արխիվացված է օրիգինալից 2008-11-20-ին։ Վերցված է 2011-08-30 
Amy Grant, "Somewhere Down the Road" by Billboard
Susan Hill Lindley, Eleanor J. Stebner Grant, Amy // The Westminster Handbook to Women in American Religious History.
Ann Ligouri Amy Grant // A Passion for Golf: Celebrity Musings About the Game.
Bill DeMain Amy Grant // In Their Own Words: Songwriters Talk about the Creative Process.
GRANT Amy Lee // The International Who's Who in Popular Music 2002.
Bruce J. Schulman The Seventies: The Great Shift in American culture, Society, and Politics.
Amy Grant Searches For Deeper Meanings On 'Behind the Eyes' Set. — Billboard 2 май 1998.
I Will Remember Me (Grant Revisits City Of Her First Paid Gig For Live CD/DVD). — Billboard 14 окт 2006.
Leslie Clay Amy Grant, 1960–, "Thy Word" // Sisters In Song; Women Hymn Writers.
The Sound of Light: A History of Gospel and Christian Music.


== Արտաքին հղումներ ==
 
http://www.amygrant.com/ Էմի Գրանտ. պաշտոնական կայք
Поиск по тэгу «Amy Grant» на официальном канале EMI на YouTube
Էմի Գրանտ «Baby, Baby»
Էմի Գրանտը AllMusic կայքում
Աստերոիդների ցանկ (142101-142200)

Աստերոիդների ցանկ (142001-142100)  • Աստերոիդների ցանկ  • Աստերոիդների ցանկ (142201-142300)
 Աստերոիդների ցանկ (142001-142100)  • Աստերոիդների ցանկ  • Աստերոիդների ցանկ (142201-142300)
Ջեյմս Ստյուարտ Գեյկի

Ջեյմս Ստյուարտ Գեյկի (անգլ.՝ James Stuart Geikie, 1810-ականներ - 1884), շոտլանդացի երգահան, ինչպես նաև  կեղծամի և օծանելիքի արտադրող։ Երկու հայտնի երկրաբանների՝ Արչիբալդ Գեյկիի և Ջեյմս Գեյկիի հայրը։ Նա գրել է հայտնի «My Heather Hills» երգը։ Էդինբուրգի Հյուսիսային կամուրջ 35 հասցեում  ունեցել է կեղծամի և օծանելիքի խանութ։


== Ծանոթագրություններ ==
Անգլիական խոհանոց

Անգլիական խոհանոց, բրիտանական խոհանոցի տարածաշրջանային տարբերակը, բաղադրատոմսերի և սննդի պատրաստման ավանդույթների համադրություն Անգլիայում։ Անգլիայի ավանդական ուտեստների հիմքը կազմում են միսը, ձուկը, բանջարեղենը և շիլաները:Շատ տարբեր են սառը ուտեստները (ձկան գաստրոնոմիա, սենդվիչ). Առաջին ուտեեստներից ամենատարածվածներն են բուլյոնները և տարբեր տեսակի պյուրեները։


== Միս ==
Անգլիացիները իրենց սննդակարգում շատ են օգտագործում տավարի, հորթի, ոչխարի, խոզի միս։ Անգլիացիների նախասիրությունների շարքում արժե հատկապես  առանձնացնել տավարի տապակած միսը և տավարի սթեյքը։ Մսի հետ մատուցվում են բազմազան սոուսներ, մարինադներ, առավել հաճախ լոլիկի սոուս և թթու, իսկ որպես խավարտ` կարտոֆիլ և բանջարեղեն։


== Տոնական ուտեստներ ==
Սուրբ Ծննդյան պուդինգ - անգլիացիների ավանդական տոնական ուտեստներից մեկն է։ Պատրաստման համար օգտագործվում է ճարպայուղ, ալյուր, չամիչ, շաքար, ձու և տարբեր համեմունքներ։ Մատուցելուց առաջ  պուդինգի վրա ռոմ են լցնում, այրում և այդպես դնում սեղանի վրա։ Ավանդական տոնական ուտեստներ են համարվում նաև լցոնված հնդկահավը բանջարեղենով, ծննդյան տորթը և այլն։


== Ծանոթագրություններ ==
Դմիտրովսկոե (գյուղ, Տորժոկսկի շրջան)

Դմիտրովսկոե (ռուս.՝ Дмитровское), գյուղ Ռուսաստանի Տվերի մարզի Տորժոկսկի շրջանի կազմում։
Բնակչությունը 2008 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցարսկոյե Սելոյի երկաթուղի

Ցարսկոյե Սելոյի երկաթուղին, առաջին հանրային երկաթուղին Ռուսական կայսրությունում։ Այն անցնում էր  Սանկտ Պետերբուրգից Պավլովսկ մինչև  Ցարսկոյե Սելո։
Շինարարությունը սկսվել է 1836 թվականի մայիսին, և առաջին փորձնական ուղևորությունները իրականացվել են նույն թվականին Ցարսկոյե Սելոյի  և Պավլովսկի միջև՝ օգտագործելով ձիով գծված ուղին։ Ուղին  պաշտոնապես բացվել է 1837 թվականի հոկտեմբերի 30-ին, երբ Սանկտ Պետերբուրգի և Ցարսկոյե Սելոյի միջև կատարվել է 8 վագոնից բաղկացած գնացքի տեղափոխությունը։  Մինչև 1851 թվականին Մոսկվա-Սանկտ Պետերբուրգ երկաթուղու կառուցումը, դա Ռուսաստանում միակ ուղևորատար գնացքի գիծն էր:1899 թվականին այն միավորվել է Մոսկվա-Վինդաու-Ռուբինսկ երկաթուղիներին և այժմ կազմում է Օկտյաբրսկայա երկաթուղու մասը։


== Պատմություն ==
Ռուսաստանում առաջին երկաթուղիները կարճ և նեղ ճանապարհով փայտե և ապա պողպատե երկաթուղային ռելսեր էին, որոնք օգտագործվել են 18-րդ դարում Ուրալի բազմաթիվ հանքավայրերում հանքաքարի փոխադրումներ  իրականացնելու համար։ Մասնավորապես 1833–1834 թվականներին կառուցված Նիժնի Տագիլի գիծը  շոգեքարշով կարող էր տեղափոխել մի քանի հանքագործներ՝ հանքաքարի բեռի հետ միասին։ Լոկոմոտիվը կառուցել են ռուս ինժեներները՝ հայր և որդի Չերպանովովները։ Այնուամենայնիվ, դրանց դիզայնը կիրառություն չի գտել իրենց գործարանից դուրս, իսկ Ցարսկոյե Սելո երկաթուղու համար նախատեսված սարքավորումների մեծ մասը, ներառյալ ռելսերը, փոխադրումները, լոկոմոտիվները և երկաթուղային անջատիչը ձեռք են բերվել արտերկրում։ 
Եվրոպական առաջին երկաթուղիները ցույց են տվել իրենց տնտեսական մեծ ներուժը։ 1834-ի օգոստոսին Ռուսաստանի հանքարդյունաբերության նախարարությունը հրավիրում է ավստրիա-չեխ ինժեներ Ֆրանց Անտոն վոն Գերցներին՝ ուսումնասիրելու Ռուսաստանում երկաթուղիներ կառուցելու հնարավորությանը։ Երկրի միջոցով մի քանի ամիս ճանապարհորդելուց հետո 1835 թվականին հունվարին նա գրավոր զեկույց է ներկայացնում Ռուսաստանի ցար Նիկոլայ I-ի, ապա անձամբ հանդիպում է նրան՝ առաջարկելով երկաթուղիներ կառուցել Մոսկվայի, Նիժնի Նովգորոդի և Պետերբուրգի միջև։ Գերցների առաջարկությունը գնահատվել է Միխայիլ Սպերանսկի կողմից։ Հանձնաժողովը նախագիծը իրագործելի է համարել երկաթուղին կառուցելու համար Ցարսկոյե Սելոյի և հարևան Պավլովսկի միջև։ Այս նախագիծը աջակցություն է ստացել 1836 թվականի մարտի 21-ի և 15-ի կայսերական հրամանագրերով;


== Ծանոթագրություններ ==
Պետրովո-Վիսունսկոե

Պետրովո-Վիսունսկոե (ուկրաիներեն՝ Петрово-Висунське), գյուղ Ուկրաինայի Նիկոլաևի մարզի Կազանկայի շրջանում։
2001 թվականի տվյալներով Պետրովո-Վիսունսկոե գյուղում բնակվում էր 36 մարդ։ Բնակավայրը զբաղեցնում է 0,418 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պալացո Կարինյանո

Պալացո Կարինյանո (իտալերեն՝ Palazzo Carignano), պատմական կառույց Իտալիայի Թուրին քաղաքում։ Դրա հարկի տակ գտնվում է Ռիսորջիմենտոյի թանգարանը։ Պալատը եղել է Սավոյական արքայատոհմի կրտսեր ճյուղի՝ Կարինյանոների բնակավայրը։ Շինությունն առանձնանում է կլորավուն ճակատամասով։


== Պատմություն ==
Պալացո Կարինյանոն կառուցվել է Էմմանուել Ֆիլիբերտ արքայազնի պատվերով։ Վերջինս եղել է Թոմաս Ֆրենսիսի՝ Կարինյանոյի արքայազնի և նրա ֆրանսիացի կնոջ՝ Մարիա դե Բուրբոնի որդին։ Պալատը կառուցվել է 1679 թվականին ճարտարապետ Գվարինո Գվարինիի նախագծով։ Հոյակերտ շքամուտքը և գլխավոր դահլիճն ամբողջացնող կրկնակի գմբեթը դասվում են իտալական բարոկկոյի ամենահզոր ճարտարապետական լուծումների շարքում։
Պալատը կառուցված է աղյուսից։ Գվարինին ձևավորել է կառույցը հրապարակի պես՝ ուղիղ և սահմանափակ արևելյան ճակատամասով և էլիպսաձև արևմտյան ճակատամասով։ Ճարտարապետը նաև պալատի կենտրոնում ավելացրել է նախագավիթ։ Կառուցումը սկսվել է 1679 թվականին, երբ արքայազնը 51 տարեկան էր։ 

Պալատի ինտերիերում առկա են շքեղ ֆրեսկոներ և ստուկկոյով հարդարանքներ։ Ֆրեսկոներից մի քանիսը Ստեֆանո Մարիա Լենիանիի աշխատանքներն են և կոչվում են il Legnanino։ Գլխավոր սանդղավանդակը ձևավորված է կիսանդրիներով, որոնց հեղինակն է Պիետրո Սոմացին։
Պալացո Կարինյանոն դե Լամբալլե արքայադստեր ծննդավայրն է (1749)։ 1770 թվականին Չարլզ Էմմանուելը՝ Կարինյանոյի արքայազնը, ևս ծնվել է այնտեղ։ 1820 թվականին պալատում է ծնվել նաև Վիկտոր Էմանուիլ II թագավորը։ 1938 թվականին պալատում ստեղծվում է Ռիսոջիմենտոյի թանգարանը։
Պալացո Կարինյանոն Սավոյների արքայական մյուս պալատների հետ միասին ներառված է Իտալիայում ՅՈՒՆԵՍԿՕ-ի Համաշխարհային ժառանգության օբյեկտների ցանկում։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Palazzo Carignano, from the site of the Museo nazionale del Risorgimento italiano.
Սանտա Վիկտորիա (դեպարտամենտ)

Սանտա Վիկտորիա (դեպարտամենտ) (իսպ.՝ Departamento de Santa Victoria), դեպարտամենտ Արգենտինայում, Սալտա պրովինցիայի կազմում։
Տարածքը՝ 3912 կմ2։ Բնակչությունը՝ 11,1 հազար մարդ։ Բնակչության խտությունը՝ 2,8 մարդ/կմ2։
Վարչական կենտրոնը Սանտա-Վիկտորիա-Օէստեն է։


== Աշխարհագրություն ==
Դեպարտամենտը գտնվում է Սալտա պրովինցիայի հարավում։
Սահմանակից է՝

հյուսիսում և արևելքում` Բոլիվիեյին,
հարավ-արևելքում` Օրան դեպարտամենտին,
հարավում՝ Իրույա դեպարտամենտին,
արևմուտքում՝ Խուխույ պրովինցիային։


== Խոշորագույն բնակավայրեր ==
Աշխարհի առաջնության եզրափակիչ 1958

Աշխարհի առաջնության եզրափակիչ 1958 Աշխարհի առաջնության եզրափակիչ հանդիպում։ Տեղի է ունեցել 1958 թվականի հունիսի 29-ին, Ստոկհոլմ քաղաքի «Ռոսունդա» մարզադաշտում։ Խաղը տեղի է ունեցել Բրազիլիայի և Շվեդիայի հավաքականների միջև։ Չեմպիոն է դարձել Բրազիլիայի հավաքականը, որը Շվեդիայի հավաքականին հաղթել է 5։2 հաշվով։


== Խաղի հաշիվը ==


== Տես նաև ==
Ֆուտբոլի Աշխարհի առաջնություն 1958


== Ծանոթագրություններ ==


== Արտաքին հղումներ ==
Full 1958 FIFA World Cup Final on Youtube
Կիտայգորոդ (այլ կիրառումներ)

Կիտայգորոդ, կարող է վերաբերել՝

Կիտայգորոդ - գյուղ, Ուկրաինայի Խմելնիցկիի մարզի Կամենեց-Պոդոլսկիի շրջանում
Կիտայգորոդ - գյուղ, Ուկրաինայի Կիրովոգրադի մարզի Ալեքսանդրովկայի շրջանում
Կիտայգորոդ - գյուղ, Ուկրաինայի Վիննիցայի մարզի Իլինեցկոեի շրջանում
Կիտայգորոդ - գյուղ, Ուկրաինայի Վիննիցայի մարզի Տրոստյանեցի շրջանում
Հագար (այլ կիրառումներ)

Հագար եզրը կարող է վերաբերել՝

Հագար - ըստ աստվածաշնչյան ավանդության՝ արաբների նախահայր Իսմայելի մայրը
Հագար - աստերոիդ աստերոիդների հիմնական գոտում։ Հայտնաբերվել է 1909 թվականի հունիսի 17-ին Աուգուստ Կոպֆի կողմից Հայդելբերգում
Ղպտիերեն

Ղպտիերեն, եգիպտերեն լեզվի (եգիպտերեն) վերջին փուլը, որն ընդգրկում է զարգացման մոտ մեկ հազարամյակ։ XI - XII դդ. ղպտիերենը արդեն մեռած լեզու էր՝ դուրս մղված արաբերենի կողմից։ Պահպանվել է քրիստոնյա եգիպտացիների մոտ՝ որպես պաշտամունքային լեզու։ Ունի 5 հիմնական բարբառ, սայիդյան (IV - XI դդ., գրական լեզու), բոխարյան (որն այժմ գործածում են ղպտիները), սուբախմիմյան, ախմիմյան, ֆայումյան։ Ղպտիերենին հատուկ է զարգացած վերլուծական կառուցվածքը։ Հնչյունական համակարգում առկա է 23 բաղաձայն (խուլեր, ձայնորդներ, մեկ ձայնեղ՝ յ) և 7 հիմնական ձայնավոր։ Շեշտը ուժային է։ Բառապաշարում կան հունարեն փոխառություններ։ Այբուբենը տառագիր է, ստեղծել են եգիպտացիները մ. թ. II - III դդ.՝ Աստվածաշունչը հունարենից ղպտիերենի թարգմանելիս։


== Ծանոթագրություններ ==


== Գրականություն ==
Wolfgang Kosack։ Lehrbuch des Koptischen.Teil I:Koptische Grammatik.Teil II:Koptische Lesestücke, Graz 1974.
Wolfgang Kosack։ Der koptische Heiligenkalender. Deutsch - Koptisch - Arabisch nach den besten Quellen neu bearbeitet und vollständig herausgegeben mit Index Sanctorum koptischer Heiliger, Index der Namen auf Koptisch, Koptische Patriarchenliste, Geografische Liste. Christoph Brunner, Berlin 2012, ISBN 978-3-9524018-4-2.
Wolfgang Kosack։ Schenute von Atripe De judicio finale. Papyruskodex 63000.IV im Museo Egizio di Torino. Einleitung, Textbearbeitung und Übersetzung herausgegeben von Wolfgang Kosack. Christoph Brunner, Berlin 2013, ISBN 978-3-9524018-5-9.
Wolfgang Kosack։ Koptisches Handlexikon des Bohairischen. Koptisch - Deutsch - Arabisch. Verlag Christoph Brunner, Basel 2013, ISBN 978-3-9524018-9-7.
Սթիվ Մակքուին

Թերենս Սթիվեն (Սթիվ) Մակքուին (անգլ.՝ Terrence Stephen "Steve" McQueen, մարտի 24, 1930(1930-03-24)[…], Beech Grove, Ինդիանա - նոյեմբերի 7, 1980(1980-11-07)[…], Սյուդադ Խուարես, Չիուաուա), ամերիկացի կինոդերասան, ավտո- և մոտոմրցարշավորդ։ Հանդես է եկել 1960-ականների և 1970-ականների մի շարք բարձր հաջողություն վայելած հոլիվուդյան ֆիլմերում։ 1974 թվականի դրությամբ համարվել է աշխարհի ամենաբարձր վարձատրվող դերասանը։
Մակքուինի մասնակցությամբ առավել նշմարելի ֆիլմերից են «Բուլիտը», «Մեծ փախուստը», «Հրաշալի յոթնյակը», «Թիթեռնիկը» և այլն։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Էջը IMDb.com կայքում(անգլ.)
Կալտանիսետա

Կալտանիսետա (իտալերեն՝ Caltanissetta, սից.՝ Nissa, Cartanissetta)՝ համայնք է Իտալիայում, Սիցիլիա մարզի Կալտանիսետա գավառում։
Բնակչությունը կազմում է 60 157 մարդ(2008 թ.), բնակչության խտությունը՝ 145 մարդ/կմ²։ Զբաղեցրած տարածքը՝ 416 կմ² է։ Փոստային ինդեքս՝ 93100, հեռախոսային կոդ՝ 0934:
Հովանավոր սուրբը համարվում է հրեշտակապետ Միքայելը։


== Ժողովրդագրություն ==
Բնակչության աճը


== Քույր-քաղաքներ ==
 ԱՄՆ Ռոչեստեր, Նյու-Յորք
 Իտալիա Չիտանովա, Իտալիա
 ԻսպանիաՍևիլյա, Իսպանիա


== Հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Էլիզաբեթ Բաուեր

Էլիզաբեթ Բաուրեր  (նոյեմբերի 27, 1948(1948-11-27), Գրաց, Ավստրիա), ավստրիացի արվեստաբան-հայագետ։


== Կենսագրություն ==
Մասնագիտական կրթությունն ստացել է Վիեննայի Արևելագիտության ինստիտուտում՝ որակավորվելով որպես հայագետ։ Հայոց լեզուն ուսումնասիրել է Վիեննայում՝ Մխիթարյան միաբանությունում։ Գիտական մամուլում հրատարակել է բազմաթիվ հետազոտություններ հայոց պատմության, ճարտարապետության, երաժշտության և կերպարվեստի վերաբերյալ։ 1972–1973-ական թվականներին Վիեննայի համալսարանի պատմագիտական ֆակուլտետում և «Ուրանիայում» (ժողովրդական բարձրագույն դպրոց) կարդացել է հայոց պատմության և մշակույթի վերաբերյալ դասախոսությունների շարք։ Գիտական աշխատանքների առանցքը Հայաստանի և Միջին Եվրոպայի պատմական ու մշակութային կապերի և փոխազդեցությունների հարցերն են։ Հրատարակել է՝ «Հայ ճարտարապետությունը ներգործում է Եվրոպայի վրա» (1971 թվական), « Ստրժիգովսկին հայտնաբերում է ճարտարապետության հանճարեղ հետազոտող Թորամանյանին» (1972 թվական) հոդվածները, «Հայաստան, պատմությունը և մշակույթը» (1975 թվական) աշխատությունը։
Աիդա Ավետիսյան (կոմպոզիտոր)

Անվան այլ կիրառումների համար տե՛ս՝ Աիդա Ավետիսյան (այլ կիրառումներ)Վիքիպեդիայում կան հոդվածներ  Ավետիսյան ազգանունով այլ մարդկանց մասին:Աիդա Կոնստանտինի Ավետիսյան (ապրիլի 7, 1932(1932-04-07), Երևան, Հայկական ԽՍՀ, ԱԽՖՍՀ, ԽՍՀՄ - 2017), հայ կոմպոզիտոր։ ՀՀ արվեստի վաստակավոր գործիչ (2014)։ Հայաստանի կոմպոզիտորների միության անդամ (1957)։


== Կենսագրություն ==
Աիդա Ավետիսյանը ծնվել է 1932 թվականին Երևանում։ Ավարտել է Երևանի Պյոտր Չայկովսկու անվան երաժշտական դպրոցի դաշնամուրային և ստեղծագործական բաժինները, 1955 թվականին՝ Երևանի Կոմիտասի անվան պետական կոնսերվատորիայի կոմպոզիցիայի և դաշնամուրային բաժինները։ 1955 թվականին Էջմիածնի երաժշտական դպրոցում եղել է դաշնակահար-մանկավարժ, 1956 թվականից Վանաձորի Մ. Թավրիզյանի անվան երաժշտական ուսումնարանի ստեղծագործական դասարանում դասավանդել է տեսական առարկաներ, վոկալ, 1965-1966 թվականներին՝ Վանաձորի Շարա Տալյանի անվան երաժշտական դպրոցի տնօրեն, 1978-1988 թվականներին՝ Սպիտակի երաժշտական դպրոցի կոնսուլտանտ, միաժամանակ՝ Կիրովականի երաժշտական ուսումնարանի դաշնամուրային բաժնի վարիչ, 2005-2008 թվականներին՝ Վանաձորի Հովհաննես Թումանյանի անվան պետական մանկավարժական ինստիտուտի պետական քննությունների հանձնաժողովի նախագահ։
Հեղինակ է սիմֆոնիկ, կամերային, գործիքային, երգչախմբային, վոկալ ստեղծագործությունների։


== Անդամակցություն ==
Հայաստանի կոմպոզիտորների միության անդամ, 1957
ԽՍՀՄ և Հայաստանի Երաժշտական ֆոնդի անդամ, 1975
Համաքաղաքային փառատոների, մրցույթների ժյուրիի մշտական անդամ


== Պարգևներ ==
Լենինի անվան Հոբելյանական մեդալ, 1970
«Աշխատանքի վետերան», 1988
Հայաստանի արվեստի վաստակավոր գործիչ, 2014


== Ծանոթագրություններ ==
Սիմոն Սոլովեյչիկ

Սիմոն Սոլովեյչիկ Լվովիչ (հոկտեմբերի 1, 1930(1930-10-01), Սիմֆերոպոլ, ՌԽՖՍՀ, ԽՍՀՄ - հոկտեմբերի 18, 1996(1996-10-18), Մոսկվա, Ռուսաստան), խորհրդային և ռուս հրապարակախոս, լրագրող, մանկավարժ։ 1960-ականների սկզբներից մինչև կյանքի վերջը աշխատել է  մանկավարժական հարցերով զբաղվող լրագրող։ 1984-1988 թթ. եղել է «Ուսուցչական թերթի» գաղափարախոսական առաջնորդը, 1992 թ.-ին ստեղծել է «Սեպտեմբերի 1» թերթը։ «Մանկավարժություն բոլորի համար» (1977-1986) գրքի հեղինակն է, որտեղ ներկայացրել է մանկավարժության մասին ունեցած իր պատկերացումները։


== Կենսագրություն ==
Ծնվել է «Կարմիր աստղ» թերթի աշխատակիցների ընտանիքում։ Միջին դպրոցն ավարտել է Մոսկվայում՝ 1946 թ.-ին։ Պատերազմի ժամանակ երկու տարի ապրել է Ուրալում։ 1953 թ.-ին ավարտել է Մոսկվայի պետական համալսարանի բանասիրական ֆակուլտետը։ Զուբցով քաղաքի գրադարանային քոլեջում դասավանդել է ռուսաց լեզու և գրականություն։ Այդ տարիներին սկսել է հրապարակումներ կատարել կենտրոնական մամուլում։ Վերադառնալով Մոսկվա՝ աշխատել է «Ստադիոնի շինարարը» թերթում։ 1958 թ.-ից եղել է «Պիոներ» ամսագրի, իսկ1956-1977 թթ-ին՝ «Կոմսոմոլսկայա պրավդա» թերթի թղթակիցը։ 1965 թ.-ից եղել է լրագրողների միության, իսկ1972 թ.-ից՝ գրողների միության անդամ։
Սոլովեյչիկը վարել է «Աշակերտության ժամը» և «Մանկավարժություն բոլորի համար»  հեռուստատեսային հաղորդումները։  
1970 թվականի երկրորդ կեսին նա հեռանում է բոլոր թերթերից՝  աշխատանքը շարունակելով տանը։ Այդ ժամանակահատվածում գրել է «Մանկավարժություն բոլորի համար» և մի շարք այլ գրքեր։
1985-1988 թվականներին «Ուսուցչի թերթի» հատուկ թղթակից և գլխավոր ղեկավար Վլադիմիր Ֆեդերովիչ Մատեևի գլխավորությամբ կազմակերպվում են փորձարարական հանդիպումներ։ Այս ընթացքում  Սոլովեյչիկը այցելում է օտարերկրյա դպրոցներ՝  իր հոդվածներում ներկայացնելով աշխարհի տարբեր երկրների դպրոցական կյանքի մասին տպավորություններ։
1992 թվականին հիմնել և ղեկավարել է «Սեպտեմբերի 1» թերթն ու հրատարակչությունը։
Մահացել է 1996 թվականի հոկտեմբերի 18-ին՝ Մոսկվայում։ Թաղված է Վոստրյակովսկու գերեզմանատանը։


== Ծանոթագրություններ ==


== Աղբյուրներ ==
Преловская И. Парадоксы воспитания. Archived 2018-01-15 at the Wayback Machine.
Мисюк А. Трель Соловейчика.
Соловейчик А. Воспитание без воспитания.
«Видеть лишь хорошее…» //(к 80-летию С. Л. Соловейчика на портале библио-Псков, 2010 г.) В конце заметки приведён Манифест С. Л. Соловейчика «Человек свободный».
Елена Мушкина (корр. газ. «Неделя»). Воспоминания о С. Л. Соловейчике // Портал «1 сентября»
Именная аудитория в Институте образования НИУ ВШЭ
Յանովո-Գրուշևսկի (Օկտյաբրսկի շրջան)

Յանովո-Գրուշևսկի (ռուս.՝ Яново-Грушевский), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Կրասյուկովսկովո գյուղական համայնքի կազմի մեջ։
Այզենբերգ (Ալգոյ)

Այզենբերգ (գերմ.՝ Eisenberg), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 1167 մարդ (ըստ 2010 թվականի դեկտեմբերի 31-ի)։ Տարածքը կազմում է 13,63 կմ²։ Պաշտոնական կոդ՝ 09 7 77 125։


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Տիերի Ամիել

Տիերի Ամիել (ֆր.՝ Thierry Amiel, հոկտեմբերի 18, 1982(1982-10-18), Մարսել) , ֆրանսիացի երգիչ, երգերի հեղինակ, «À la recherche de la» ֆինալիստ։ Թողարկել է երեք ալբոմ՝ «Paradoxes» (2003), «Thierry Amiel» (2006), «Où vont les histoires?» (2010): 2012 թվականին «Ադամ և Եվա՝ Երկրորդ հնարավորություն» մյուզիքլում կատարել է Ադամի դերը։


== Կենսագրություն ==
Տիերի Ամիելը ծնվել է 1982 թվականի հոկտեմբերի 18-ին, Ֆրանսիայում։ Ընտանիքում եղել են չորս երեխաներ՝ բոլորը տղաներ։ Տիերիի հայրը՝ ոստիկան է, մայրը եղել է դայակ։ Տիերին դեռ փոքր հասակից հետաքրքրվել է երաժշտությամբ, իսկ 13 տարեկանում ծնողները նրան ուղարկեցին Բուշ դյու Ռոնի երգչախմբում սովորելու, որը գտնվում է Մարսելից ոչ հեռու։ Նրա դեբյուտը եղել է Մարսելի օպերայում, երգչախմբի կազմում։ Հետագայում Տիերին որոշում է փորձել իրեն ժամանակակից երգում, տիրապետում է ջութակի և դաշնամուրի։ Կարճ ժամանակում նրան սկսում են հրավիրել տարբեր փառատոնների, տարբեր երաժիշտների հետ հանդիպումների, որոնց թվում են եղել՝ Zouk Machine և Herbert Leonard: Մասնակցել է մեծաթիվ փառատոնների, դուրս է եկել Graines de Stars Tour և Le Tremplin 2000 մրցույթների եզրափակիչ, իսկ 2003 թվականին դարձել է À la recherche de la-ի ֆինալիստ, որը նրան բերեց հայտնություն։ Նաև Տիերին թողարկել է երեք ալբոմ, առաջինը որի անունն է «Paradoxes», նույն պես թողարկվել է 2003 թվականին։ 2011 թվականին Պասկալ Օբիսպոն Ամիելին վերցնում է իր մյուզիքլում Ադամի դերը խաղալու համար «Ադամ և Եվա՝ Երկրորդ հնարավորություն» (ֆր. Adam & Eve. La Second Chance), որի պրիմիերան եղել է 2012 թվականի հունվարի 31-ին։


== Սկավառակագրություն ==


=== DVD ===
2012 թվականի հոկտեմբերի 8ին Ադամ և Եվա՝ Երկրորդ հնարավորություն (Adam & Eve. La Second Chance)


=== Ալբոմներ ===
հոկտեմբերի 13 2003: Paradoxes (կրկնակի ոսկե սկավառակ)
20 նոյեմբերի 2006: Thierry Amiel (ոսկե սկավառակ)
24 մայիսի 2010: Où vont les histoires?
24 հոկտեմբերի 2011: Ադամ և Եվա՝ Երկրորդ հնարավորություն (в дуэте с Cylia) (ոսկե սկավառակ)
8 հոկտեմբերի 2012: Ադամ և Եվա՝ Երկրորդ հնարավորություն, альбом II (Cylia դուետում)


=== Սինգլներ ===
20 օգոստոսի 2003 ։ Les mots bleus (արծաթե սկավառակ)
25 նոյեմբերի 2003 ։ Je regarde là-haut
18 մայիսի 2004 ։ Un jour arrive (չի վաճառվում)
22 հունվարի 2007 ։ Cœur sacré (թվային ելք 2006 թվականի սեպտեմբերի 18ին)
2007 : Réveille-toi (չի վաճառվում)
18 հունիսի 2007 ։ De là-haut
2007 : L’amour en face (չի վաճառվում)
2009 : Où vont les histoires?
2010 : Celui qui
2011 : Rien ne se finit (մյուզիքլ«Ադամ և Եվա՝ Երկրորդ հնարավորություն» (Adam & Eve. La Second Chance))
2011 : Ma bataille (Նունո Ռեզենտի հետ դուետում, Adam & Eve. La Second Chance)
2012 : Ce qu’on ne m’a jamais dit (Cylia-յի հետ դուետում, Adam & Eve. La Second Chance)


=== Տեսահոլովակներ ===
Les mots bleus (2003)
Je regarde là haut (2003)
Un jour arrive (2004)
Cœur sacré (2007)
De là-haut (2007)
Où vont les histoires (2009)«Ադամ և Եվա՝ Երկրորդ հնարավորություն»Rien ne se finit (2011)
Ma bataille (2011)
Ce qu’on ne m’a jamais dit (2012)
Valentino (նորաձևության տուն)

«Valentino S.p.A.», Իտալական նորաձևության տուն, որը 1960 թվականին հիմնադրել է դիզայներ Վալենտինո Գարավանին և որը մտել է Valentino Fashion Group-ի մեջ։ 2008 թվականի հոկտեմբերից տան ստեղծագործական տնօրենն է Պիեռ Պաոլո Պիչոլին։ Վալենտինոյի շտաբ գրասենյակը գտնվում է Միլանում։


== Պատմություն ==
Valentino նորաձևության տունը հիմնադրվել է 1960 թվականին Վալենտինո Գարավանիի կողմից Հռոմում՝ Իտալիայում՝ իր հոր և նրա գործընկեր Ջանկարլո Ջամեթիի աջակցությամբ։
Valentino-ի դեբյուտը միջազգային ասպարեզում տեղի է ունեցել 1962 թվականին Ֆլորենցիայում՝ այն ժամանակների նորաձևության մայրաքաղաքում։ Valentino-ն հարսանեկան զգեստներ է մշակել Էլիզաբեթ Թեյլորի, Էնն Հեթեուեյի,  Ջենիֆեր Լոպեսի և Թագուհի Մադլեն Թերեզիա Ամելիա Յուսեֆինայի համար։
1998 թվականին Գարավանին և Ջամեթին ընկերությունը մոտ 300 մլն դոլարով վաճառել են իտալական կոնգլոմերատին, որը մասամբ վերահսկվում էր հանգուցյալ Ջաննի Անյելի՝ Fiat ընկերության ղեկավարի կողմից։ 2002 թվականին Valentino S. p.a նորաձևության տունը, որն ուներ 180 միլիոն դոլարից ավելի եկամուտ, 210 միլիոն դոլարով վաճառվել է Միլանի տեքստիլ հսկա Marzotto Apparel-ին։
2012 թվականին Կատարը mayhoola for Investments S. P. C ներդրումային մեխանիզմի միջոցով 700 մլն եվրոյով ձեռք է բերել Valentino-ն։
2020 թվականին նորաձևության տունը հայտարարել է, որ այլևս չի օգտագործի ալպակայի բուրդ և խզել է կապերը Պերուում ալպակայի աշխարհի խոշորագույն մասնավոր ֆերմայի՝ Mallkini-ի հետ։ Այդ քայլը հաջորդել է արդյունաբերության մեջ կենդանիների նկատմամբ դաժան վերաբերմունքի բացահայտումներին։


== Օծանելիք ==
2010 թվականից Valentino perfumes-ը պատկանում է Puig-ին.


=== Բուրմունքներ Վալենտինոյից․ ===
Valentino Classique for women (1978)
Vendetta By Valentino for women (1991)
Very Valentino for women (1998)
Very Valentino for Men for men (1999)
Valentino Gold for women (2002)
V for women (2005)
Valentino V Absolu for women (2006)
Valentino V Ete By Valentino for women (2006)
Rock'n’ Rose for women (2006)
V pour Homme for men (2006)
Rock n ' Rose Couture for women (2006)
Valentina For Women (2011) 2020 թվականին Valentino Beauty-ին հայտարարել է նոր բուրմունքի՝ Viva Voce-ի թողարկման մասին և նրա դեմքն է հայտարարել Լեդի Գագային ։


== Ծանոթագրություններ ==
Ֆերդինանդ II (Արագոնի թագավոր)

Ֆերդինանդ II Արագոնացի, (իսպ.՝ Fernando de Aragón "el Católico", կատ.՝ Ferran d'Aragó "el Catòlic", մարտի 10, 1452[…], Palacio de los Sada, Սոս դել Ռեյ Կատոլիկո, Արագոնի թագավորություն - հունվարի 23, 1516, Casa de Santa María, Մադրիգալեխո, Կաստիլիա և Լեոն), 1479 թվականից՝ Արագոնի, 1468 թվականից՝ Սիկիլիայի, 1479-1504 թվականներինին՝ Կաստիլիայի թագավոր։
Դինաստիական ունիայով միավորել է Արագոնն ու Կաստիլիան, ինչը, փաստորեն, սկզբնավորել է միասնական իսպանակն պետության ստեղծումը։ 1492 թվականին արաբներից վերանվաճել է Գրանադան, 1493 թվականին ֆրանսիական թագավորի հետ պայմանագրով Իսպանիային է միացել Ռուսիլյոնը և Սերդանը, 1512 թվականի նվաճել է Վերին Նավառան, 1504 թվականին գրավել Նեապոլի թագավորությունր։ Ձգտել է հաստատել բացարձակ միապետություն։ Վարել է կաթոլիկամետ քաղաքականություն։ 1480 թվականին Ֆերդինանդ II և Իզաբելը Կաստիլիայում հիմնել են ինկվիզիցիայի դատարան, 1492 թվականին հրապարակել են հրեաներին վտարելու հրաման, բռնի քրիստոնեացրել են մավրերին։
Ֆերդինանդ II-ի կառավարման ժամանակաշրջանում հայտնաբերվել է Ամերիկան, և սկզբնավորվել է իսպանական գաղութային նվաճողական քաղաքականությունը։


== Արտաքին հղումներ ==

"Ferdinand II" Encyclopædia Britannica Online
միջնադարյան անուններ
Ֆրանչեսկա Անկարոլա

Ֆրանչեսկա Անկարոլա (անգլ.՝ Francesca Ancarola), մարտի 18, 1968(1968-03-18)), չիլիացի երգչուհի և երգահան։ Անկորալի երաժշտական ոճը ջազ և ժողովրդական երաժշտության խառնուրդն է` սոցիալական արդարության թեմայով։ Անկարոլան Չիլիի Նոր երգ շարժման մասնակից է։ 


== Կարիերա ==
Անկարոլան իր երաժշտական կարերան սկսել է 1980 թվականից, մրցանակ է ստացել Չիլիի Նոր երգ շարժման հետ կապված La Bicicleta y el Café del Cerro ամսագրի կողմից կազմակերպված փառատոնի ժամանակ։      
Նա ավարտել է Չիլիի համալսարանը որպես երաժիշտ և ավելի ուշ երգեցողություն է սովորել Չիլիի Կաթոլիկ Հայրապետական համալսարանում։ 1997 թվականին նա դարձել է Ֆուլբրայթի ծրագրի հաղթող` Մանհեթենի երաժշտության դպրոցում սովորելու համար։       
Անկարոլասի առաջին ալբոմը` Que el canto tiene sentido, որպես մենակատար թողարկվել է 1999 թվականին։ Ալբոմի վերնագիրը դրվել է Վիկտոր Ջարայի Մանիֆիեստո երգի պատվին, Ջարայը Նոր Երգ շարժման հայտնի երգիչ-երգահան և ակտիվիստ էր, որը սպանվել էր ռազմական գործիչ Աուգուստո Պինոչետի կողմից ղեկավարվող ռազմական ռեժիմի կողմից, 1973 թվականին։   
Նրա հաջորդ`Pasaje de ida y vuelta (Վերադարձի տոմս, 2000) և Jardines humanos (Հուման Գարդենսը, 2002) ալբոմներից առաջինումշարունակվել է նրա լատինոամերիկյան խառը ոճը, իսկ երկրորդն արժանացել է Ալթազոր մրցանակի։ 2003 թվականին նա Petroglyph Records ստուդիայում թողարկել է Sons of the same sun ալբոմը։ Այս ալբոմը նաև ընդգրկվել է նրա անգլերեն երգերի երգացանկում։
2004 թվականին նա թողարկել է Contigo aprendí (Քեզ հետ ես սովորեցի) ալբոմը` կազմված բոլերոներից։
Անկարոլան կրկին ի պատիվ Ջարայի 2006 թվականին թողարկել է Lonquén ալբոմը, որտեղ Անկարոլան նաև ընդգրկում է Ջարսի երգերը` օգտագործելով «շատ ժամանակակից լեզուներ»։ Անկարոլան ալբոմների թողարկման վերաբերյալ ասում է. «Վիկտորն աղքատ ընտանիքից է, բայց չնայած դրան, նա հաղթահարելով գերազանցում և զարգացնում է ինքն իրեն... դառնալով մեր երաժշտության կուռքը»։        
2008 թվականին Անկարոլան թողարկել է մանկական երգերի ալբոմ` Arrullos (Օրորոցայինը), որը արժանացել է Ալթազոր մրցանակին։ 
Անկարոլայի Templanza (Temperance) ալբոմը թողարկվել է 2012 թվականին։
2016 թվականին նա թողարկել է ամբողջական ալբոմ` Espejo de los Sueños վերնագրով։  


== Ազդեցություն ==
Անկարոլան երաժշտությունը ազդեցություն է կրել Վիկտոր Ջարայից, Վիոլետա Պարրայից, Միլթոն Մաշիմենտոյից, Կաբուկա Գրանդայից, Սիլվիո Ռոդրիգեսից և Շիկու Բուարկիից։


== Սկավառակագրություն ==
Que el canto tiene sentido (1999)
Pasaje de ida y vuelta (2000)
Jardines humanos (2002)
Sons of the same sun (2003)
Contigo aprendí (2004)
Lonquén (2006)
Arrullos (2008)
Templanza (2012)
Espejo de los Sueños (2016)


== Ծանոթագրություններ ==


== Արտաքին հղումներ ==
Պաշտոնական կայքը
Francesca Ancarola, Musica popular database
Ռոգիր վան դեր Վայդեն

Ռոգիր (Ռոջեր) վան դեր Վայդեն (Վեյդեն) ֆր.՝ Rogier van der Weyden նախկինում Rogier de la Pasture (ոչ վաղ քան 1399 և ոչ ուշ քան 1400, Տուրնե, Tournaisis, Ֆրանսիայի թագավորություն - հունիսի 18, 1464, Բրյուսել, Բրաբանտ, Բուրգունդյան Նիդերլանդներ), նիդերլանդացի նկարիչ։ Իր կենդանության օրոք իսկ համարվում էր իր ժամանակի Նիդերլանդների մեծագույն նկարիչներից մեկը։ Արվեստի պատմաբաններից շատերի կարծիքով նա, Յան վան Էյկի հետ մեկտեղ, սկզբնավորել է վաղ շրջանի նիդերլանդական կերպարվեստը և նշանակալի ազդեցություն թողել գեղարվեստի հետագա զարգացման վրա։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==